CI บวก 4.76% ลุ้นกำไรปีหน้าแตะ 500 ลบ. โบรกฯ ชูเป้า 3.1 บ.
CI บวก 4.76% โดย ณ เวลา 10.45 น. อยู่ที่ 2.64 บ. บวก 0.12 บ. หรือ 4.76% สูงสุดที่ 2.70 บ. ต่ำสุดที่ 2.52 บ. มูลค่าซื้อขายที่ 52.22 ลบ. ด้าน บล.เคจีไอ (ประเทศไทย) ให้เป้าพื้นฐาน 3.1 บ. มองกำไรปีหน้าแตะ 500 ลบ.
20 พ.ย. 2558

ผู้สื่อข่าวรายงานว่า ราคาหุ้นบริษัท สยามสปอร์ต ซินดิเคท จำกัด (มหาชน) หรือ CI ณ เวลา 10.45 น. อยู่ที่ 2.64 บาท บวก 0.12 บาท หรือ 4.76% สูงสุดที่ 2.70 บาท ต่ำสุดที่ 2.52 บาท มูลค่าซื้อขายที่ 52.22 ล้านบาท ขณะที่ดัชนีตลาดหุ้นไทยโดยรวมบวก 0.41%
บล.เคจีไอ (ประเทศไทย) ระบุในบทวิเคราะห์ (20 พ.ย.) ให้เป้าพื้นฐาน CI ที่ 3.1 บาท ประเมินแนวโน้มกำไรปี 2559 จะเติบโต 5 เท่าจากปีนี้ (ประเมินกำไรปี 2559 ไว้ 500 ล้านบาท) จาก Backlog ธุรกิจพัฒนาที่อยู่อาศัยกว่า 3 พันล้านบาท (ยังมีงานระหว่างก่อสร้างอีกกว่า 7 พันล้านบาท) อีกทั้งเตรียมขายโครงการศรีพันวา เฟส 2 เข้ากอง REIT อีก 1.15 พันล้านบาท ในช่วงครึ่งปีหลังของปี 59
ขณะที่ Valuation น่าสนใจ มูลค่าธุรกิจพัฒนาอสังหาฯ (1.7 บาท อิง PE 8 เท่า) + มูลค่ากองทุนที่ถือ Discount 15% บนกอง SPWPF และกอง REIT ที่จะกำลังเข้า (1.4 บาท) รวมมูลค่าเหมาะสม 3.1 บาท
ขณะเดียวกันรูปแบบราคา Sideway สร้างฐานในกรอบ 2.40 บาท แนวรับ 2.36 บาท (เป็นจุด Stop loss) แนะนำ “เก็งกำไร” ประเมินแนวต้านสั้น 2.6 บาท และถัดไปที่ 2.74 บาท ตามลำดับ 